Document ID: 31984R0784

*****
ΚΑΝΟΝΙΣΜΟΣ (ΕΟΚ) αριθ. 784/84 ΤΗΣ ΕΠΙΤΡΟΠΗΣ
της 27ης Μαρτίου 1984
που τροποποιεί τον κανονισμό (ΕΟΚ) αριθ. 649/78 περί πωλήσεως σε μειωμένη τιμή βουτύρου παρεμβάσεως που προορίζεται για άμεση κατανάλωση υπό μορφή συμπυκνωμένου βουτύρου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1600/83 (2), και ιδίως το άρθρο 6 παράγραφος 7 και το άρθρο 28,
τον κανονισμό (ΕΟΚ) αριθ. 985/68 του Συμβουλίου της 15ης Ιουλίου 1968 περί θεσπίσεως των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος (3), όπως τροποποιήθηκε τελευταία από τον κανονισμό (ΕΟΚ) αριθ. 3521/83 (4), και ιδίως το άρθρο 7α,
Εκτιμώντας:
ότι ο κανονισμός (ΕΟΚ) αριθ. 649/78 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1447/83 (6), προβλέπει την πώληση σε μειωμένη τιμή βουτύρου παρεμβάσεως που προορίζεται για άμεση κατανάλωση υπό μορφή συμπυκνωμένου βουτύρου·
ότι, για να ληφθούν υπόψη οι καταναλωτικές συνήθειες ορισμένων ομάδων καταναλωτών στην Κοινότητα, πρέπει, για να καταστεί δυνατή η επιπλέον διάθεση του βουτύρου, να προβλεφθεί η δυνατότητα ενσωμάτωσης στο συμπυκνωμένο βούτυρο ενός παραγωγού βουτυρικού οξέος το οποίο προσαρμόζει τη γεύση του βουτύρου στις απαιτήσεις αυτών των ομάδων καταναλωτών·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 649/78 τροποποιείται ως εξής:
1. Το άρθρο 5 αντικαθίσταται από το ακόλουθο κείμενο:
«Άρθρο 5
1. Το συμπυκνωμένο βούτυρο πρέπει:
- να περιέχει τουλάχιστον 98 % λιπαρές ουσίες προελεύσεως βουτύρου·
- να έχει υποστεί, εκτός κάθε άλλης επεξεργασίας πλην εκείνης που αναφέρεται στην παράγραφο 4, την ενσωμάτωση που προβλέπεται στην παράγραφο 2.
2. Κατά την τήξη του βουτύρου ενσωματώνονται ανά 100 χιλιόγραμμα χρησιμοποιηθέντος βουτύρου:
ΜΕΘΟΔΟΣ Α:
είτε
15 γραμμάρια στιγμαστερόλης (C29H48O = Δ-5,22-στιγμασταδιένο-3-β-όλη) βαθμού καθαρότητος τουλάχιστον 95 %, υπολογισμένο επί προϊόντος ετοίμου προς ενσωμάτωση,
είτε
17 γραμμάρια στιγμαστερόλης (C29H48O = Δ-5,22-στιγμασταδιένο-3-β-όλη) βαθμού καθαρότητος τουλάχιστον 85 %, υπολογισμένο επί προϊόντος ετοίμου προς ενσωμάτωση, περιεχούσης κατ' ανώτατο όριο 7,5 % βρασικαστερόλης (C28H46O = Δ-5-22-εργοσταδιένο-3-β-όλη) και κατ' ανώτατο όριο 4 % σιτοστερόλης (C29H50O = Δ-5-στιγμαστενο-3-β-όλη).
ΜΕΘΟΔΟΣ Β:
είτε
10 γραμμάρια αιθυλικού εστέρα βουτυρικού οξέος και 15 γραμμάρια στιγμαστερόλης (C29H48O = Δ-5,22-στιγμασταδιένο-3-β-όλη) βαθμού καθαρότητος τουλάχιστον 95 %, υπολογισμένο επί προϊόντος ετοίμου προς ενσωμάτωση,
είτε
10 γραμμάρια αιθυλικού εστέρα βουτυρικού οξέος και 17 γραμμάρια στιγμαστερόλης (C29H48O = Δ-5,22-στιγμασταδιένο-3-β-όλη) βαθμού καθαρότητος τουλάχιστον 85 %, υπολογισμένο επί προϊόντος ετοίμου προς ενσωμάτωση, περιεχούσης κατ' ανώτατο όριο 7,5 % βρασικαστερόλης (C28H46O = Δ-5-22-εργοσταδιένο-3-β-όλη) και κατ' ανώτατο όριο 4 % σιτοστερόλης (C29H50O = Δ-5-στιγμαστενο-3-β-όλη).
Ο αρμόδιος οργανισμός φροντίζει να τηρούνται η ποιότητα και τα χαρακτηριστικά, ιδιαίτερα ο βαθμός καθαρότητος των προϊόντων που ενσωματώνονται στο συμπυκνωμένο βούτυρο.
3. Σε περίπτωση χρησιμοποιήσεως της κρέμας γάλακτος που αναφέρεται στο άρθρο 1 παράγραφος 2, η ενσωμάτωση πραγματοποιείται κατά την τελική φάση της παρασκευής του συμπυκνωμένου βουτύρου, η δε ποσότητα των ενσωματωμένων προϊόντων υπολογίζεται σε συνάρτηση με την περιεκτικότητα λιπαρών ουσιών της κρέμας γάλακτος που έχει μετατραπεί σε ισοδύναμα βουτύρου.
4. Το συμπυκνωμένο βούτυρο που ανταποκρίνεται στις προδιαγραφές που αναφέρονται στις παραγράφους 1 και 2 δύναται να αποτελέσει αντικείμενο, αμέσως προ της συσκευασίας του, της ενσωματωσεως αζώτου σε μορφή αερίου και με σχηματισμό αφρού· η αύξηση του όγκου του συμπυκνωμένου βουτύρου, η οποία προκύπτει από αυτή την επεξεργασία, δεν δύναται να υπερβεί το 10 % του όγκου του συμπυκνωμένου βουτύρου προ της επεξεργασίας.
5. Το συμπυκνωμένο βούτυρο που έχει υποβληθεί σε σήμανση σύμφωνα με τη μέθοδο Α πρέπει να διατίθεται στο εμπόριο εντός κυτίων των 500 το πολύ γραμμαρίων, η εμφάνιση των οποίων να διασφαλίζει τη διαφοροποίηση μεταξύ του συμπυκνωμένου βουτύρου και του συνήθους βουτύρου, και τα οποία να φέρουν στην άνω επιφάνεια, με γράμματα ύψους τουλάχιστον 5 χιλιοστομέτρων, μια ή περισσότερες από τις ακόλουθες ενδείξεις:
"Συμπυκνωμένο βούτυρο για μαγειρική χρήση",
"Koncentreret smoer til husholdningsbrug",
"Butterschmalz" ή "Buttereinfett",
"Butteroil for cooking" ή "Concentrated butter for cooking",
"Beurre concentre pour la cuisine",
"Burro concentrato da cucina",
"Braadboter" ή "Boterconcentraat voor keukengebruik".
Το συμπυκνωμένο βούτυρο που έχει υποβληθεί σε σήμανση σύμφωνα με τη μέθοδο Β πρέπει να διατίθεται στο εμπόριο σε μεταλλικά κυτία το πολύ 2 χιλιογράμμων, στα οποία αναφέρεται, με χαρακτήρες ενός τουλάχιστον εκατοστού, μία ή περισσότερες από τις ακόλουθες ενδείξεις:
"Ghee βουτύρου για μαγειρική χρήση",
"Ghee til husholdningsbrug",
"Aus Butter gewonnenes Ghee zum Kochen",
"Butter ghee for cooking",
"Ghee obtenu du beurre, destine a la cuisine",
"Ghee da burro, destinato alla cucina",
"Ghee voor keukengebruik".
2. Στο άρθρο 9, η παράγραφος 4 αντικαθίσταται από το ακόλουθο κείμενο:
«4. Το συμπυκνωμένο συσκευασμένο βούτυρο παραδίδεται και παραμένει μέχρι το στάδιο της λιανικής πώλησης, σε συσκευασίες που φέρουν μία η περισσότερες από τις ακόλουθες ενδείξεις:
α) όταν πρόκειται για βούτυρο συμπυκνωμένο που έχει υποβληθεί σε σήμανση σύμφωνα με τη μέθοδο Α:
"Συμπυκνωμένο βούτυρο για μαγειρική χρήση (κανονισμός (ΕΟΚ) αριθ. 649/78)",
"Koncentreret smoer til husholdningsbrug [forordning (EOEF) nr. 649/78]",
"Butterschmalz [Verordnung (EWG) Nr. 649/78]" ή "Buttereinfett [Verordnung ((EWG) Nr. 649/78]",
"Butteroil for cooking [Regulation (EEC) No 649/78]" ή "Concentrated butter for cooking [Regulation (EEC) No 649/78]",
"Beurre concentre pour la cuisine [reglement (CEE) no 649/78]",
"Burro concentrato da cucina [regolamento (CEE) n. 649/78]",
"Braadboter [Verordening (EEG) nr. 649/78]" ή
"Boter concentraat voor keukengebruik [Verordening (EEG) nr. 649/78]"·
β) όταν πρόκειται για βούτυρο που έχει υποβληθεί σε σήμανση σύμφωνα με τη μέθοδο Β:
"Ghee βουτύρου για μαγειρική χρήση (κανονισμός (ΕΟΚ) αριθ. 649/78)",
"Ghee til husholdningsbrug [forordning (EOEF) nr. 649/78]",
"Aus Butter gewonnenes Ghee zum Kochen [Verordnung (EWG) Nr. 649/78",
"Butter ghee for cooking [Regulation (EEC) No 649/78]",
"Ghee obtenu du beurre, destine a la cuisine [reglement (CEE) n. 649/78]",
"Ghee da burro, destinato alla cucina [regolamento (CEE) n. 649/78]",
"Ghee voor keukengebruik [Verordening (EEG) nr. 649/78]".
3. Στο άρθρο 10, το δεύτερο εδάφιο αντικαθίσταται από το ακόλουθο κείμενο:
«Για το σκοπό αυτό, τα κράτη μέλη προβαίνουν στον καθορισμό μέγιστης τιμής λιανικής πώλησης του συμπυκνωμένου βουτύρου, η τιμή του οποίου αναφέρεται στα κυτία, ή στα μεταλλικά κυτία, μαζί με την ένδειξη που αναφέρεται στο άρθρο 5 παράγραφος 5.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Μαρτίου 1984.

Labels: 3